سر کے معنی آواز کے ہیں۔ ویسے تو اس کرہ ارض پر ہزاروں بلکہ لاکھوں آوازیں سننے میں آتی ہیں جن کا شمار میں لانا بہت مشکل ہے۔ لیکن استادان فن نے ان بےشمار آوازوں میں سے چند ایک مخصوص آوازیں منتخب کر لیں، جو سات سر کہلاتے ہیں۔ انہیں ہم سات مختلف آوازیں بھی کہہ سکتے ہیں جو ایک سپتک سے تیسری سپتک تک ایک دوسرے سے مختلف رہتی ہیں، اور یہ ان کی پہچان کے لیے ایک واضع ذریعہ ہے۔ انہی سات سروں کو اتراؤ-چڑہاؤ کے فرق سے باراں سروں میں بانٹ دیا گیا ہے جنہیں کومل (اترا سر) اور تیّور (چڑھا سر) کے نام سے یاد کیا جاتا ہے۔